**SAMOBORSKI ŠPORTSKI SAVEZ, Andrije Hebranga 26 A, 10 430 Samobor**, OIB: 72899781323, kojeg zastupa \_\_\_\_\_\_\_\_\_\_\_\_\_, s jedne strane

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_10 430 Samobor,** OIB: , kojeg zastupa predsjednik/ca

**(u nastavku ugovorne strane) zaključili su dana \_\_\_\_\_\_\_\_. godine, u Samoboru, sljedeći**

**UGOVOR BROJ --/2021**

**O SUFINANCIRANJU PROGRAMA JAVNIH POTREBA U SPORTU U 2021. GODINI**

**Članak 1.**

Temeljem Programa javnih potreba u sportu Grada Samobora za 2021. godinu (“Službeni Glasnik” Grada Samobora od \_\_\_\_\_\_\_ 2020.), detaljnog plana raspodjele financijskih sredstava po granama sportova i krajnjim korisnicima – sportskim udrugama unutar Programa javnih potreba u sportu Grada Samobora za 2021. godinu, ovim Ugovorom uređuju se međusobni odnosi Samoborskog športskog saveza, (u nastavku teksta: raspolagatelj sredstava) koji je proračunski nadležan za krajnjeg korisnika proračunskih sredstava Grada Samobora iz ovog Ugovora (u nastavku teksta: nositelj programa-udruga).

**Članak 2.**

Raspolagatelj sredstava obvezuje se iz sredstava proračuna Grada Samobora za 2021. godinu, temeljem ovlasti koje proizlaze iz Zakona o športu (“Narodne novine” broj 71/06, 150/08, 124/10,124/11 i 86/12) i podzakonskih akata Grada Samobora, sufinancirati Program javnih potreba Grada Samobora u sportu u 2021. godini (u nastavku teksta: Program) kojega se obvezuje izvršavati nositelj programa-udruga i to u ukupno planiranom iznosu od

**=\_\_\_\_\_\_\_\_\_\_,00 kn,**

a koji Program čine aktivnosti potpora za \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Članak 3.**

 Nositelj programa se obvezuje raspolagatelju sredstava dostavljati polugodišnja i godišnja izvješća, te izvješća o izvršenju Programa iz članka 2. o utrošku odobrenih sredstava za Programe iz članka 2. U rokovima kako to zakonski podnosi u nadležne institucije (FINA ili Porezna uprava)

 Nositelj programa obvezan je nadalje raspolagatelju sredstava podnijeti završni račun ovjeren od strane nadležnih institucija (FINA ili porezna), i to najkasnije do 25. ožujka 2021. godine za prethodnu godinu.

Prihvatljivi troškovi za pravdanje pozicija navedeni su u natječajnoj dokumentaciji Javnog poziva za prikupljanje programa za Progam JP u sportu za 2021. kao i u planu rada Samoborskog športskog saveza za 2021. godinu.

**Članak 4.**

Dodjela Proračunskih sredstava iz ovog Ugovora od strane raspolagatelja sredstava nositelju programa izvršiti će se za kalendarsku 2021. godinu, u pravilu, u jednakim mjesečnim iznosima.

Isplata svakog pojedinačnog iznosa iz prethodnog stavka izvršiti će se u pravilu najkasnije do 20.–tog u tekućem mjesecu za prethodni mjesec odnosno sukladno mogućnostima Proračuna Grada Samobora, o kojima ovise isplate iz ovoga Ugovora.

Ukoliko je do trenutka zaključenja ovog Ugovora raspolagatelj sredstava već izvršio isplatu dijela iznosa iz ovog Ugovora, isto predstavlja avansnu isplatu, dok će se preostali iznos, do punog iznosa iz članka 2. ovog Ugovora, u pravilu isplatiti na način iz stavka 1. ovog Ugovora.

**Članak 5.**

Nositelj programa je obvezan dodijeljeni mu iznos proračunskih sredstava koristiti strogo namjenski, za Ugovorom utvrđene namjene, štedljivo i u skladu s propisima o korištenju, odnosno raspolaganju tim sredstvima.

Nositelj programa obvezuje se da će za vrijeme trajanja ovog Ugovora obavljati svoju djelatnost u skladu sa odredbama Zakona o športu (NN 71/06, 150/08, 124/10,124/11 i 86/12) te ostalim pozitivnim propisima Republike Hrvatske, aktima Grada Samobora i raspolagatelja sredstava.

Nositelj programa se obvezuje da će svako plaćanje iz Proračunskih sredstava biti temeljeno na vjerodostojnoj knjigovodstvenoj ispravi kojom se dokazuje obveza plaćanja.

Nositelj programa je dužan omogućiti raspolagatelju sredstava kontrolu nad realizacijom Programa iz ovog Ugovora (programska i financijska kontrola), u skladu s aktima raspolagatelja sredstava.

Nositelj programa obvezan je sudjelovati u svim akcijama koje organizira raspolagatelj u svrhu promocije sporta grada Samobora u skladu s mogućnostima i objektivnim okolnostima.

**Članak 6.**

Prenamjenu proračunskih sredstava iz ovog Ugovora, a u svezi odredbi članka 5. ovog Ugovora, nositelj programa može izvršiti isključivo uz prethodno zatraženu i dobivenu pisanu suglasnost raspolagatelja sredstava koja je uvjetovana suglasnošću Grada Samobora kao vlasnika sredstava, koju ima zatražiti raspolagatelj sredstava temeljem odredbi Osnovnog ugovora.

**Članak 7.**

Isplata proračunskih sredstava iz članka 2. ovog Ugovora izvršavati će se na račun nositelja programa.

|  |  |
| --- | --- |
| IBAN:  |  |

**Članak 8.**

 Ako tijekom proračunske godine dođe do smanjenja proračunskih prihoda odnosno ako se isti ne budu ostvarili u planiranom opsegu, nadležno tijelo GRADA SAMOBORA koji je vlasnik sredstava iz ovog Ugovora i kojim sredstvima raspolaže Samoborski športski savez, poduzet će mjere za uravnoteženje Proračuna, sukladno Zakonu o proračunu i aktima Grada Samobora, a koje mjere mogu imati za posljedicu smanjenje potraživanja, odnosno obveza između ugovornih strana iz ovoga Ugovora, o čemu će ugovorne strane zaključiti odgovarajući Dodatak ovom Ugovoru, bez ikakva daljnjeg pitanja ii prigovora nositelja programa.

**Članak 9.**

Raspolagatelj sredstava ima pravo obustaviti doznaku proračunskih sredstava u slučajevima kada nositelj programa ne ostvaruje Program iz članka 2. ovog Ugovora, kada ista koristi protivno namjeni utvrđenoj ovim Ugovorom, odnosno u slučaju nedostavljanja programskih i financijskih izvješća te neizvršavanja obveza propisanih ovim Ugovorom.

U slučaju neostvarivanja Programa iz članka 2. ovog Ugovora kao i neispunjenja obveza iz članka 3. i 6. ovog Ugovora od strane nositelja programa, raspolagatelj sredstava će izvršiti srazmjerni povrat proračunskih sredstava na način da će teretiti proračunsku poziciju nositelja programa.

**Članak 10.**

U slučaju promjena na strani nositelja programa, a koje se poglavito odnose na:

1. adresu / sjedište,

2. imena osoba ovlaštenih za zastupanje,

3. imena osoba koje obavljaju stručne poslove (npr. treneri) i njihovu stručnu spremu,

4. termina treninga svih dobnih kategorija

5. rješenje o registraciji,

6. broj žiro računa,

7. izmjene ili prestanak pravne sposobnosti,

8. izmjene u organizaciji priredbe, promjena u sustavu natjecanja

nositelj programa je dužan o istima obavijestiti raspolagatelja sredstava pisanim putem i to u roku od 15 dana od dana nastanka odnosnih promjena i dostaviti presliku akta koji se na isto odnosi.

**Članak 11.**

Ovaj Ugovor stupa na snagu danom zaključenja, a primjenjuje se na razdoblje od 01.01.2021. do 31.12.2021. godine.

**Članak 12.**

Ovaj Ugovor osim ispunjenjem može prestati i na sljedeći način:

* jednostranim raskidom izjavljenim od strane raspolagatelja sredstava u slučaju povrede jedne ili više odredaba iz članka 3., 5., 6. i 10. ovog Ugovora;
* na drugi propisani način.

**Članak 13.**

Ovaj Ugovor sačinjen je u 2 istovjetna primjeraka, od kojih raspolagatelj sredstava zadržava 1, a nositelj programa 1 primjerak.

U znak suglasnosti s gore navedenim tekstom, ugovorne strane isti potpisuju:

|  |  |
| --- | --- |
| **ZA NOSITELJA PROGRAMA:** | **ZA RASPOLAGATELJA SREDSTAVA:****SAMOBORSKI ŠPORTSKI SAVEZ** |
|  |  |